Ngabe awunalo ikhaya futhi uhluphekile?

Wena usenqondweni kaNkulunkulu

Uma kungukuthi wena, ufana nezinkulungwane zabantu ezweni lakithi ezihlala emigwaqeni futhi usulahlekelwe yithemba nawukuzihlonipha, iBhayibheli likunika isiqiniseko sokuthi uNkulunkulu uyakuthanda futhi uyakunakekela.

Isithembiso sikaNkulunkulu:

UJehova akayikwahlulela ngokubona kwamehlo akhe,

anganqumi ngokuzwa kwezindlebe zakhe.

Kepha uyakwahlulela abampofu ngokulunga,

anqume ngokufaneleyo abathobileyo bomhlaba.

U-Isaya 11:3b-4a

Ngiyakumbonga uJehova ngomlomo wami,

ngimdumise esixukwini.

Ngokuba uyakuma ngakwesokunene sompofu

ukumsindisa kulabo abalahla umphefumulo wakhe.

AmaHubo 109:30-31

UJesu ubuyisela ukuhlonipheka nesithunzi kulabo abahluphekayo

“Nibusisiwe nina bampofu,

ngokuba umbuso kaNkulunkulu ungowenu.

Nibusisiwe nina balambileyo kalokhu,

ngokuba niyakusuthiswa.

Nibusisiwe nina bakhalayo kalokhu,

ngokuba niyakuhleka.”

NgokukaLuka 6:20b-21

UJesu waba njengomunye wabampofu

Ngokuba niyawazi umusa weNkosi yethu uJesu Kristu ukuthi, nakuba ecebile, waba mpofu ngenxa yenu, ukuze ngobumpofu bakhe nicebe nina.

2 kwabaseKorinte 8:9

Uma uNkulunkulu engakithi singasho ngesibindi nangokuzethemba:

Onke amathambo ami azakuthi:

“Jehova, ngubani onjengawe,

wena okhulula ohluphekayo,

yebo, ohluphekayo nompofu komphangayo, na?”

AmaHubo 35:10

“Abampofu nabaswelayo bafuna amanzi, kepha awakho,

nolimi lwabo luphele ukoma;

mina Jehova ngiyakubaphendula,

mina Nkulunkulu ka-Israyeli angiyikubashiya.”

U-Isaya 41:17

UJesu uyabakhumbula abampofu nabangenamakhaya emkhulekweni:

“Usiphe namuhla isinkwa sethu

semihla ngemihla.”

NgokukaMathewu 6:11

*Wonke amavesi acashunwe eBhayibhelini lesiZulu lango 1959/1997.

Ishicilelwe yasatshalaliswa yi-Bible Society of South Africa.

www.biblesociety.co.za

Bibles and audio Bibles are available on the BibleSA-app